钦定古今图书集成/明伦汇编/宫闱典/第114卷 > 柴守礼
## 钦定古今图书集成/明伦汇编/宫闱典/第114卷 > 柴守礼

按《五代史圣穆皇后传》：“后柴氏无子，养兄守礼之子
以为子，是为世宗。守礼字克让，以后族拜银青光禄
大夫，检校吏部尚书，兼御史大夫。世宗即位，加金紫
光禄大夫，检校司空光禄卿致仕，居于洛阳，终世宗
之世，未尝至京师，而左右亦莫敢言，第以元舅礼之。
而守礼亦颇恣横，尝杀人于市。有司以闻，世宗不问。”
是时，王溥、汪晏、王彦超、韩令坤等同时将相，皆有父
在洛阳，与守礼朝夕往来，惟意所为，洛阳人多畏避
之，号“十阿父。”守礼卒，年七十二，官至太傅。